Motorwasser afgedank ná vrou sterf | Maroela Media
Motorwasser afgedank ná vrou sterf
Belinda Louw. Foto: Facebook via ILovPix
Die werknemer wat die motor bestuur het toe dit Belinda Louw by die Sasol-motorwassery in Gezina, Pretoria, getref het, is afgedank.
Eduan Van As, bestuurder van die vulstasie, het aan Maroela Media gesê die werker het Maandag voor 'n dissiplinêre tugverhoor verskyn en is met onmiddellike inwerkingtreding afgedank. "Daar was nie regtig veel anders wat ons kon doen nie. Dit is 'n verskriklike tragedie wat gebeur het," het Van As gesê.
Louw is Sondagnag dood nadat sy ná die voorval op 13 Augustus met kritieke beserings in die hospitaal opgeneem is. Sy het ook voor haar dood haar ongebore baba verloor. Sy was 38 weke swanger.
Kapt. Coba Britz, woordvoerder van die polisie, het Dinsdag gesê die polisie gaan steeds voort met hul ondersoek in die saak van strafbare manslag. Sy het gesê die polisie het 'n waarskuwingsverklaring by die bestuurder van die voertuig afgeneem en dat hy deurentyd sy volle samewerking aan die polisie gee met hul ondersoek.
"Sodra die ondersoek afgehandel is, sal die dossier aan die hof voorgelê word wat sal besluit of iemand vervolg sal word al dan nie," het sy gesê.
Corne Hitge, Louw se verloofde, kon nie vir kommentaar bereik word nie. Lindi Calitz, 'n vriendin van Louw, het op Facebook hulde gebring. "Met 'n baie swaar hart sê ek vandag totsiens aan my maatjie van die afgelope 28 jaar. Wat 'n voorreg was dit nie om jou as vriendin te kon hê nie! So dankbaar dat ek jou aansteeklike lag vir 'n laaste keer kon vasvang. Sal dit vir altyd koester. Rus sag, liefste Belinda xxx."
Belinda Louw Pretoria
Twee sterf in geweld by Inchanga
Verdagte vas na vrou se dood op wynlandgoed
Eerste stap in die regte rigting. Maar daar sal beslis meer hiervan moet kom. Twee onskuldige mense het hul lewens verloor. So vreeslik jammer vir die gesin en familie.
Split gedeelte van 'n sekond wat jy 'n verkeerde besluit vat!! Glo die man het ook berou nadat hy die verkeerde besluit van sy lewe geneem het,Twee onskuldige mense wat die reg op lewe verloor het sterkte aan haar familie, vriende en spesiale vriend jou lewe het in 'n oogwink verander!!!
Hierdie is ongelooflik hartseer en n baie duidelike les uit te leer.
Motors word my karwasserye gelos en dan gaan die eienaar van die voertuig rustig voort met inkopies. Die voertuig moet beweeg van punt A tot B tot C.
Meeste werkers by so n besigheid is minimale loon met geen bestuurslisensies nie, indien wel het, is hul nie geoefen met met alle soorte voertuie met verskillende perdekrag te bestuur nie.
Dit is n les vir almal hieruit te leer.
Baie slegte les
Is dit maar al wat gaan gebeur?
Ek hoop die volgende stap na sy afdanking is om hom tronk toe te stuur. Twee mense se lewens is tragies kortgeknip deur sy toedoen.